Document ID: 32006D0766

32006D0766
L 320/53
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 6 ноември 2006 година
за установяване на списъци с трети страни и територии, от които е разрешен
вносът на двучерупчести мекотели, бодлокожи, ципести, морски коремоноги и рибни продукти
(нотифицирано под номер C(2006) 5171)
(текст от значение за ЕИП)
(2006/766/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (EО) № 854/2004 на Европейския парламент и на Съвета от 29 април 2004 г. за определяне на специфичните правила за организирането на официален контрол върху продуктите от животински произход, предназначени за консумация от човека (1), и по-специално член 11, параграф 1 от него,
като има предвид, че:
(1)
Специалните условия за вноса на двучерупчести мекотели, ципести, бодлокожи и морски коремоноги и на рибни продукти от трети страни са определени в Регламент (EО) № 854/2004.
(2)
Решение 97/20/EО на Комисията (2) установи списък с трети страни, които изпълняват съответните условия за производство и предлагане на пазара на двучерупчести мекотели, бодлокожи, ципести и морски коремоноги, а Решение 97/296/EО на Комисията (3) установи списък с трети страни, от които е разрешен вносът на рибни продукти за консумация от човека.
(3)
Списъците следва да бъдат изготвени така, че да включват онези трети страни и територии, които изпълняват критериите по член 11, параграф 4 от Регламент (EО) № 854/2004 и които, следователно, могат да гарантират, че двучерупчести мекотели, ципести, бодлокожи и морски коремоноги и рибни продукти, изнесени за Общността, отговарят на санитарните условия, определени за защита здравето на потребителите. Въпреки това, вносът на адуктори на пектении, различни от аквакултури, напълно отделени от вътрешностите и половите жлези, следва да бъде разрешен също от трети страни, които не са включени в такъв списък.
(4)
Компетентните органи на Австралия, Нова Зеландия и Уругвай са представили съответни гаранции за това, че условията, които се прилагат към живи двучерупчести мекотели, бодлокожи, ципести и морски коремоноги отговарят на предвидените в съответното законодателство на Общността.
(5)
Компетентните органи на Армения, Беларус и Украйна са представили съответни гаранции за това, че условията, които се прилагат към рибните продукти, отговарят на предвидените в съответното законодателство на Общността.
(6)
Решения 97/20/EО и 97/296/EО следва да бъдат отменени и заменени с ново решение.
(7)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Внос на двучерупчести мекотели, ципести, бодлокожи и морски коремоноги
1. Списъкът с трети страни, от които могат да бъдат внасяни двучерупчести мекотели, ципести, бодлокожи и морски коремоноги съгласно член 11, параграф 1 от Регламент (EО) № 854/2004, е определен в приложение I към настоящото решение.
2. Въпреки член 11, параграф 1 от Регламент (EО) № 854/2004 параграф 1 не се прилага за адуктори на пектении, различни от вътрешностите и половите жлези, които също могат да бъдат внасяни от трети страни, които не са включени в списъка, посочен в параграф 1.
Член 2
Внос на рибни продукти
Списъкът с трети страни и територии, от които могат да бъдат внасяни рибни продукти съгласно член 11, параграф 1 от Регламент (EО) № 854/2004, е определен в приложение II към настоящото решение.
Член 3
Отмяна
Решения 97/20/EО и 97/296/EО се отменят.
Позоваването на отменените решения се тълкува като позоваване на настоящото решение.
Член 4
Адресати на настоящото решение са държавите-членки.
Съставено в Брюксел на 6 ноември 2006 година.

Labels: 0
3
5
6